Lav et referat af nedenstående tekst:

Tekst:
Der er tryk på vejene i Aalborg om morgenen og om eftermiddagen, når tusindvis af mennesker skal ind og ud byen i biler for at komme på arbejde. Og det kan medføre lidt problemer. Tirsdag eftermiddag gik det galt to gange i myldretidstrafikken. Det første uheld skete ifølge Nordjyllands Politi på Egnsplanvejen ved krydset mellem Zeusvej og Lundegårde. Her kørte to biler sammen, så den ene bil rullede rundt og endte på taget. Der blev tilkaldt både politi og ambulance, men det er uvist, om nogen kom alvorligt til skade ved uheldet. Ved 16-tiden gik det også galt på E45 ved Th. Sauersvej i sydgående retning. Tre personbiler endte i et harmonikasammenstød i venstre vognbane i den tætte trafik. Og det gav noget kø og forsinkelse, mens oprydningen stod på.

Referat:
Nordjyllands Politi måtte to gange rykke ud til trafikuheld i Aalborg tirsdag eftermiddag.